-Ես կասեի դա արդեն շատ երկրներում պարտադիր պայման է: Իհարկե, Հայաստանը նույնպես պետք է ձգտի դրան, բայց թե ինչ ժամկետներում կհասնենք, դժվար է ասել: Հայաստանում էլեկտրաէներգիայի ընդհանուր արտադրության 30 տոկոսը վերականգվող էներգետիկայից է ստացվում, որում մեծ բաժինը փոքր ՀԷԿ-ներն են ապահովում, արևի մասնաբաժինը փոքր է, ինչն, իհարկե, կարելի է մեծացնել: Եթե Մասրիկի փորձը ցույց տա, որ ստանում ենք այլ աղբյուրների համեմատ մրցունակ գին, լրիվ նոր դաշտ է բացվելու: Կարելի է հասնել ընդհանուրի մեջ վերականգնվող ռեսուրսներից մինչև 50-60 տոկոս տեսակարար կշռի: 2017-ի արդյունքները բավականին գոհացուցիչ են, 2018-ին արևային էներգետիկայի զարգացումը կրկնապատկվելու է, եթե ոչ եռապատկվելու: Նախորդ տարվա տվյալներով` Հայաստանում 2000-ից ավելի բնակիչ իր տանիքներին արդեն տեղադրել է ջրատաքացուցիչներ, շուրջ 200-ը` արևային վահանակներ: